**Насця Рыбка**, сапр.: **Анастасія Іванаўна Вашукевіч**, дзявочае прозвішча *Косціна* (27 лютага 1990, Бабруйск) — расійская эскорт-мадэль, блогер, пісьменніца беларускага паходжання. 26 лютага 2018 года была арыштаваная ў Патаі (Тайланд) за нелегальную прадпрымальніцкую дзейнасць, у студзені 2019 года асуджаная на ўмоўны тэрмін і дэпартаваная з Тайланда ў Беларусь, пад час перасадкі арыштаваная ў Расіі ў сувязі з расследаваннем крымінальнай справы.

Біяграфія
---------

Нарадзілася і скончыла школу ў Бабруйску. Паводле ўласнай кнігі, сваіх сапраўдных бацькоў ніколі не бачыла, а прыёмная маці памерла. Скончыла Мазырскі педагагічны ўніверсітэт, працавала ў Бабруйску менеджэрам па продажах. Замужам за Мікалаем Вашукевічам, мае 11-гадовага сына Юрыя ад папярэдняга шлюбу. Прыкладна ў 2016 годзе з’ехала ў Маскву, дзе зблізілася з іншым ураджэнцам Беларусі — пісьменнікам і секс-коўчам Аляксандрам Кірылавым, патрапіўшы да яго ў «гарэм». Пад яго кіраўніцтвам правяла некалькі эпатажных акцый: займалася сексам з першым сустрэчным на набярэжнай, пікетавала аголенай амерыканскае пасольства, прапаноўваючы «пераспаць з Харві Вайнштэйнам». У 2017 годзе апублікавала кнігу «Дневник по соблазнению миллиардера, или Клон для олигарха», дзе распавяла аб сваіх блізкіх адносінах з мільярдэрам з імем Руслан.

Скандал
-------

8 люты 2018 года расійскі апазіцыйны палітык Аляксей Навальны выпусціў расследаванне аб карупцыйнай дзейнасці высокапастаўленага расійскага чыноўніка Сяргея Прыходзькі  (руск.) (бел. асновай якога сталі розныя публікацыі Насці Рыбкі (відэазапісы і фатаграфіі з Instagram, вытрымкі з кнігі, аўдыёзапісы размоў на караблі). Расследаванне даказвала сувязь чыноўніка з расійскім бізнесмэнам Алегам Дзерыпаскам  (руск.) (бел.. Пра скандал напісаў шэраг заходніх СМІ: Associated Press, The Washington Post, The New York Times, The Daily Telegraph, The Daily Beast. У красавіку 2018 года ЗША наклалі шырокія санкцыі на Дзерыпаску і ягоныя фірмы, у афіцыйным тлумачэнні якіх быў намёк на гісторыю з Сяргеем Прыходзькам.

Крымінальны пераслед
--------------------

26 лютага 2018 года ў складзе групы з 10 чалавек была затрымана на тэрыторыі Тайланда па абвінавачанні ў арганізацыі незаконных трэнінгаў. Першапачаткова была вызваленая пад заклад, аднак зноў змешчана пад варту праз ануляванне візы. У красавіку 2018 года апраўданая па абвінавачанні ў незаконнай працоўнай дзейнасці, аднак супраць яе высунулі новае абвінавачанне: арганізацыя злачыннай групоўкі для прадастаўлення сексуальных паслуг. Першае судовае паседжанне па гэтай справе распачалося 19 ліпеня 2018 года, усе фігуранты справы адмовіліся прызнаваць віну.

У студзені 2019 года разам з астатнімі абвінавачанымі прызнала віну і паводле прысуду з улікам заліку папярэдняга зняволення была накіраваная для дэпартацыі ў Беларусь. Пад час перасадкі ў Маскве, у транзітнай зоне аэрапорта Шарамеццева была затрыманая па падазрэнні ва ўцягванні ў прастытуцыю. Адмовілася прызнаць віну. Праваабарончы цэнтр «Мемарыял» паабяцаў разглядзець магчымасць надання Насці Рыбцы статуса палітзняволенай, але раптоўна яе вызвалілі з-пад варты. Па словах прэс-сакратара Прэзідэнта Рэспублікі Беларусь Наталлі Эйсмант, Аляксандр Лукашэнка асабіста даручыў заняцца вызваленнем Анастасіі Вашукевіч.

Зноскі
------

1. ↑  Одноклассница скандальной Насти Рыбки: Разврат начался на Гомельщине, когда она изменила мужу на сессии в Мозыре (руск.).  PROGOMEL.BY. Праверана 24.02.2019.
2. ↑  Кто такая охотница на олигархов Настя Рыбка (руск.)(недаступная спасылка).  СТРАНА.ua. Архівавана з першакрыніцы 14 лютага 2018. Праверана 24.02.2019.
3. ↑  Белоруска из эскорт-услуг сообщила, что была в оппозиции (руск.).  euroradio.fm. Праверана 24.02.2019.
4. ↑  «Для меня теперь неважно, сколько у меня мужчин в постели». Исповедь белорусской наложницы из гарема московского секс-тренера (руск.).  Наша Ніва. Праверана 24.02.2019.
5. ↑  Муж Насти Рыбки о Бобруйске, позоре, и о том, можно ли верить жене (руск.).  euroradio.fm. Праверана 24.02.2019.
6. ↑  Золотая рыбка: что известно о бобруйской "соблазнительнице" Дерипаски (руск.).  Sputnik. Праверана 24.02.2019.
7. ↑  Расследование Навального о Дерипаске, Рыбке и вице-премьере: что на него ответили его герои? (руск.).  Meduza. Праверана 24.02.2019.
8. ↑  The Sex Worker and Putin’s Shady Billionaire Buddy Who Could Hold Keys to the Russia Investigation (англ.).  Daily Beast. Праверана 24.02.2019.
9. ↑  Новые санкции США: теперь уже огонь на поражение (руск.).  DW.COM. Праверана 24.02.2019.
10. ↑  США ввели санкции против олигархов и чиновников из РФ (руск.).  DW.COM. Праверана 24.02.2019.
11. ↑  В Таиланде задержали белорусов Алекса Лесли и Настю Рыбку за незаконное проведение секс-тренинга (руск.)(недаступная спасылка).  TUT.BY. Архівавана з першакрыніцы 24 ліпеня 2018. Праверана 24.02.2019.
12. ↑  "Нас пытаются закрыть надолго": суд выпустил под залог Алекса Лесли и Настю Рыбку, но их снова задержали (руск.)(недаступная спасылка).  TUT.BY. Архівавана з першакрыніцы 11 ліпеня 2018. Праверана 24.02.2019.
13. ↑  В полиции Таиланда заявили, что Алекс Лесли и Настя Рыбка нанесли ущерб репутации страны (руск.)(недаступная спасылка).  TUT.BY. Архівавана з першакрыніцы 29 сакавіка 2018. Праверана 24.02.2019.
14. ↑  Тайский суд частично оправдал Алекса Лесли и Настю Рыбку, но покинуть Таиланд они не могут (руск.)(недаступная спасылка).  TUT.BY. Архівавана з першакрыніцы 19 ліпеня 2018. Праверана 24.02.2019.
15. ↑  "Вину не признаю". Как в Таиланде судят Настю Рыбку (руск.)(недаступная спасылка).  TUT.BY. Архівавана з першакрыніцы 24 ліпеня 2018. Праверана 24.02.2019.
16. ↑  Лесли и Рыбка признали вину в суде в Таиланде и получили условный срок (руск.).  РБК. Праверана 24.02.2019.
17. ↑  Насця Рыбка назвала справы супраць яе сфабрыкаванымі і сказала, што заяву на яе напісала Саша Траўка (бел.)  **(нявызн.)**?.  Наша Ніва. Праверана 24.02.2019.
18. ↑  Писатель Виктор Шендерович призывает признать Настю Рыбку политзаключенной (руск.).  Эхо Москвы. Праверана 24.02.2019.
19. ↑  Настю Рыбку отпустили. Оказывается, Лукашенко давал поручение «заняться ее освобождением» (руск.)(недаступная спасылка).  TUT.BY. Архівавана з першакрыніцы 24 студзеня 2019. Праверана 24.02.2019.